text: 5,1 millioner efter en arbejdsulykke
  09 marts 2012 kl. 11.46
  En 28-årig mand fra Esbjerg har fået en erstatning på 5,1 millioner efter en arbejdsulykke. Det er en rekordstor erstatning.
  Den 28-årige har fået en hjerneskade efter ulykken.
  Han blev ramt af en jernplade i hovedet i august 2008.
  Hos arbejdsgiveren, Munck Asfalt i Tinglev, beklager man arbejdsulykken:
  - Vi arbejder hele tiden med at forbedre sikkerheden og nedbringe antallet af arbejdsulykker, siger Michael Thornøe fra virksomheden til Fagbladet 3F.
  Den 28-årige mand har siden ulykken forsøgt at vende tilbage til arbejdsmarkedet, men det er ikke lykkedes.
  